
Tagozati tájékoztató 

A Magyar Kereskedelmi és Iparkamara által létrehozott Magyar – Román Tagozat célja a külgazdasággal összefüggő közfeladatok ellátása a két ország közötti vállalkozások gazdasági együttműködéseinek elősegítése a kölcsönös előnyökön alapuló kereskedelmi és üzleti kapcsolatok fejlesztése érdekében.

A Tagozat önálló jogi személyiséggel nem rendelkező, speciális szolgáltatást nyújtó kamarai munkacsoport, amit az MKIK elnöksége hozott létre 1999 június 17-én.

A 2000 november óta bevezetett önkéntes kamarai tagsági rendszer bevezetése után a kamarai tagozatok is újra szerveződtek.

Működését a Békés Megyei Kereskedelmi és Iparkamara-(mint gesztor kamara)- biztosítja.

A tagozat tagja lehet, bármely kereskedelmi és iparkamara tagja és pártoló tagja, valamint bármely gazdálkodó szervezet, jogi vagy természetes személy, amennyiben egyetért a Tagozat céljaival, vállalja a tagsággal járó jogokat, kötelezettségeket és belépési szándékát írásban is bejelenti.

Feladata a kétoldalú gazdasági kapcsolatok fejlesztése, nemcsak a határmenti magyar és román, hanem a két ország egész területén lévő vállalkozások között.

Ezt a tényt alátámasztja a tagozati tagjaink létszáma és területi megoszlása, hiszen a közel 200 tagból csak negyede Békés megyei.

Tagozatunk összekötő láncszemként működik az MKIK – illetve a területi kamarák között, egy széles körű országos információs adatbázisra támaszkodva.

Feladata: 

● Európai modellként, kereskedelmi és gazdasági információk, tanácsadás-marketing és üzleti kapcsolatok felkutatása, létrehozásuk elősegítése és ösztönzése, konferenciák és üzletember találkozók szervezése és új piacok feltárása.

● Tagjainknak a partner ország vásárain és kiállításain való részvételének elősegítése, támogatása és összehangolása.

● A mikro,- kis- és középvállalatok külkereskedelmi kapcsolatainak előmozdítása, az export növelésének és a gazdasági kooperációk létrehozásának segítése.

● A határmenti területeken a piaci helyzet felmérése, elemzése ezekről, tagjainknak tájékoztatás nyújtása, tájékoztatás a szomszédos országban érvényes kereskedelmi (vám illetékek, egészségügyi, származási és minőségi bizonylatokról) előírásokról és üzleti lehetőségekről.

● Vegyes vállalatok létrehozásának, a tagvállalatok versenyképességének, a megtartása és fokozása, a változó piaci körülményekhez való alkalmazkodásának az elősegítése.

● Kapcsolattartás a partner ország területi-külön felhatalmazás alapján – országos kamarai szervezetekkel, képviseletekkel.

            ● Tagjainknak a partner ország vásárain és kiállításain való részvételének elősegítése, támogatása és összehangolása.

● Azokon a kiállításokon és vásárokon, ahol a tagozat önálló standdal van jelen, tagozati tagjaink részére bemutatkozási lehetőséget biztosítunk katalógusok, prospektusok, szórólapok, névjegykártyák és CD-ék bemutatásával, lehetőséget teremtve ezzel a romániai piac megismerésére, felmérésére a gazdasági kapcsolatok kialakításához.

Az Európai Unióhoz való csatlakozással a magyar piac az unió belső piacának a része lett. A magyar vállalkozók ennek következtében az eddiginél keményebb versennyel szembesültek.

A csatlakozás által, a piaci verseny teremtette állandó kihívás a hazai vállalkozókat arra készteti, hogy folyamatosan keressenek újabb piaci lehetőségeket, valamint a fejlesztéshez szükséges szakmai és finanszírozó partnereket ne csak Magyarországon, hanem a régióban, elsősorban a legközelebbi szomszédos piacokon.
Ezen információk megismeréséhez és a lehetséges új üzleti partnerek eléréséhez, mint közvetítők szervezzük a programokat.

Az egyre több multinacionális kereskedelmi láncolat jelenléte Romániában, lehetőséget teremt nemcsak mezőgazdasági és élelmiszeri termékek, hanem ipari és ehhez kapcsolódó magyar termékek bejutására. A terméket gyártó, forgalmazó és beszállítói cégek részére így lehetősség adódik más partnerkapcsolatok kiépítésére is.

Az általunk szervezett gazdasági és szakmai napok, konferenciák melyek kapcsolódnak, egy vállalkozói szempontból, stratégiai fontosságú térség és város kiállításaihoz és kísérő rendezvényeihez, mely nemzetközileg és szakmailag is komoly elismertséget élvez azon a területen, így találkozási és kapcsolódási lehetőséget kínál a már meglevő és leendő üzleti partnereinknek.

A tagozati megjelenés biztosításának elmélyítése, az együttműködések kiszélesítésében és a folyamatos kapcsolattartás érdekében kapcsolatot tartunk a Magyar és a Román Kereskedelmi és Iparkamarák, Nagykövetség és Konzulátusai, KSZ –Irodák, Vállalkozói Szövetségek, Kormányközi Vegyesbizottsági Szervek, ITD-H budapesti és regionális kihelyezett irodák és az Üzleti Tanács munkatársaival. 

Békéscsaba, 2013.
MAGYAR KERESKEDELMI ÉS IPARKAMARA

